Dinamo a surclasat Steaua la handbal! Roș-albaștrii au marcat doar 9 goluri în prima repriză
Echipa masculină de handbal Dinamo învins categori rivala de-o viață, Steaua, impunându-se, în deplasare, cu 42-26 (20-9).
Dinamo a învins Steaua la 16 goluri diferență, în etapa a 20-a
Meciul a avut loc la Chiajna și a contat pentru etapa a 20-a a Ligii Zimbrilor. Campioana nu a avut milă de adversara ei, administrându-i una dintre cele mai usturătoare înfrângeri din istorie.
Nicuşor Negru a marcat 15 goluri pentru formația pregătită de spaniolul Xavi Pasqual, care a ajuns la 20 de victorii. Daniel Stanciuc şi Andrii Akimenko au contribuit cu câte 6 goluri. De la Steaua s-au evidențiat Mihnea Toma (8 goluri), Aron Dedu (7) și Nemanja Grbovic (5).
Primele trei locuri sunt ocupate de Dinamo, cu 50p, CSM Constanta, cu 46p (18 meciuri) și Minaur Baia Mare 41p (19), în timp ce Steaua este pe locul 10, din 14, cu 17p (19).